У канцы нашай размовы рэжысёр распавёў пра задуму новай праграмы, у якой беларуская культура будзе раскрывацца не са звыклага “сялянскага” боку, а ў праекцыі шляхецкай. Такі арыстакратычны падыход — зрэшты, ужо традыцыйны для “Лялькі”, што відавочна і са спектакляў, і з іншых імпрэзаў — з’яўляецца яшчэ адным сведчаннем творчых прыярытэтаў. Наданне нацыянальнай культуры элітарнага вымярэння надае і самому прыемны флёр элітарнасці.